Oikaisukirjelmä nro 2 vuoden 2008 - alustavaan talousarvioesitykseen - Yleinen tulotaulukko Tulo- ja menotaulukko pääluokittain - Pääluokka III – Komissio /* SEK/2007/1454 lopull. */





[pic] | EUROOPAN YHTEISÖJEN KOMISSIO | Bryssel 26.10.2007 SEK(2007) 1454 lopullinen OIKAISUKIRJELMÄ NRO 2 VUODEN 2008 ALUSTAVAAN TALOUSARVIOESITYKSEEN YLEINEN TULOTAULUKKO TULO- JA MENOTAULUKKO PÄÄLUOKITTAIN Pääluokka III – Komissio (komission esittämä) OIKAISUKIRJELMÄ NRO 2VUODEN 2008 ALUSTAVAAN TALOUSARVIOESITYKSEEN YLEINEN TULOTAULUKKOTULO- JA MENOTAULU KKO PÄÄLUOKITTAIN Pääluokka III – Komissio Komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1], sellaisena kuin se on viimeksi muutettuna neuvoston asetuksella (EY, Euratom) N:o 1995/2006[2], ja erityisesti sen 34 artiklan, ja esittää budjettivallan käyttäjälle vuotta 2008 koskevan alustavan talousarvioesityksen oikaisukirjelmän nro 2 jäljempänä esitettyjen perustelujen mukaisesti. SISÄLLYSLUETTELO 1. Johdanto 4 2. Luonnonvarojen suojelu ja hallinta 5 2.1. Yhteenvetotaulukko 5 2.2. Maatalousmenot (markkinoihin liittyvät menot ja suorat tuet) 5 2.2.1. Kokonaistilanne 5 2.2.2. Euron ja dollarin vaihtokurssi 5 2.2.3. Yksityiskohtaiset huomiot 6 2.3. Kansainväliset kalastussopimukset 11 2.4. Muutokset nimikkeistöön ja selvitysosiin 11 TIIVISTELMÄTAULUKKO RAHOITUSKEHYKSEN OTSAKKEITTAIN 13 YLEINEN TULOTAULUKKO TULO- JA MENOTAULUKKO PÄÄLUOKITTAIN Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD -järjestelmän välityksellä. Tähän asiakirjaan on liitetty yleisen tulotaulukon ja pääluokittain esitetyn tulo- ja menotaulukon englanninkielinen toisinto. 1. Johdanto Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen mukaisesti (liitteessä II oleva B osa)[3] ”komissio voi, jos se katsoo tarpeelliseksi, osoittaa budjettivallan käyttäjille ad hoc -oikaisukirjelmän saattaakseen alustavan talousarvioesityksen maatalousmenojen arvioinnin perustana olevat tiedot ajan tasalle ja/tai korjatakseen kansainvälisiin kalastussopimuksiin liittyviin toiminnallisiin budjettikohtiin ja varauksiin otettujen määrärahojen määrää ja jakautumista kyseisen varainhoitovuoden tammikuun 1 päivänä voimassa oleviin kalastussopimuksiin liittyvien tuoreimpien käytettävissä olevien tietojen perusteella.” Tämä oikaisukirjelmä on toimitettava budjettivallan käyttäjälle lokakuun loppuun mennessä. Komissio esittää vuoden 2008 alustavaa talousarvioesitystä koskevan ad hoc -oikaisukirjelmän (Oik. nro 2/2008), joka sisältää tarkan ajantasaistetun arvion maatalousmenoja koskevista määrärahatarpeista budjettikohdittain. Markkinatilanteen muutosten lisäksi oikaisukirjelmässä otetaan huomioon alustavan talousarvioesityksen (ATE) laatimisen jälkeen tehdyt maataloutta koskevat lainsäädännölliset päätökset, suoriin tukiin tarvittavien määrärahojen tarkistetut arviot sekä kaikki sellaiset ehdotukset, joiden odotetaan vaikuttavan tulevaan varainhoitovuoteen. Oikaisukirjelmällä päivitetään lisäksi kansainvälisiä kalastussopimuksia koskevia tietoja. Samoin kuin ATE, oikaisukirjelmä perustuu koko yhteisön tarpeisiin. Markkinatoimenpiteiden osalta ei ole tietoja määrärahojen jakautumisesta jäsenvaltioiden kesken. Lisäksi on korostettava, että määrärahat on ymmärrettävä menoennusteeksi eikä -tavoitteeksi. Todelliset menot riippuvat erityisesti todellisista markkinaolosuhteista, euron ja dollarin välisestä todellisesta vaihtokurssista sekä jäsenvaltioiden maksuaikataulusta. Koska kyseiset menot ovat pakollisia, jäsenvaltioille palautetaan täysimääräisinä – rahoituskehyksen puitteissa – kaikki summat, jotka niiden on asetusten mukaisesti maksettava. Yhteisen maatalouspolitiikan rahoituksesta annetun neuvoston asetuksen (EY) N:o 1290/2005 mukaisesti laskelmissa on käytetty euron ja dollarin keskikurssia ajalta 1.7.–30.9.2007. Kyseinen kurssi, joka on 1,37 (EUR 1 = USD 1,37), merkitsee noin 17 miljoonan euron lisäystä määrärahatarpeisiin ATE:hen verrattuna. Joitakin selvitysosia on selvyyden vuoksi päivitetty. Otsakkeen 2 määrärahojen kokonaismäärä arvioidaan 55 305,5 miljoonaksi euroksi. Näin ollen otsakkeen 2 maksusitoumusmäärärahat jäävät 3 494,5 miljoonaa euroa otsakkeelle rahoituskehyksessä määritetyn ylärajan alle. Maatalousmenoja (Euroopan maatalouden tukirahastosta rahoitetut eläinlääkintäalan ja kalastusalan menot mukaan lukien) koskevat määrärahat ovat yhteensä 41 166,5 miljoonaa euroa. Vuoden 2008 ATE:hen verrattuna niitä on supistettu 1 332,5 miljoonaa euroa. Kansainvälisiä kalastussopimuksia koskeva muutos liittyy Grönlannin ja Guinean tasavallan kanssa tehtyihin kalastuskumppanuussopimuksiin liittyvistä lisäsaaliista maksettaviin korvausmaksuihin. Ehdotetut muutokset eivät vaikuta kalastussopimuksiin tarkoitettuun kokonaismäärään. 2. Luonnonvarojen suojelu ja hallinta 2.1. Yhteenvetotaulukko ATE 2008 | Oik. 2/2008 | Erotus | milj. euroa | (a) | (b) | (c)=(b)-(a) | MSM | MM | MSM | MM | MSM | MM | Otsakkeen 2 määrärahat yhteensä | 56 275,8 | 54 770,5 | 55 305,5 | 53 439,2 | -970,3 | -1 331,3 | Rahoituskehys | 58 800 | 58 800 | - | marginaali | 2 524,2 | 3 494,5 | 970,3 | josta | Maatalousmenot (markkinoihin liittyvät menot ja suorat tuet)[4] | 42 499,0 | 42 447,1 | 41 166,5 | 41 115,6 | -1 332,5 | -1 331,5 | Maaseudun kehittäminen | 12 570,7 | 11 382,9 | 12 932,7 | 11 382,9 | 362,0 | - | Kansainväliset kalastussopimukset | 193,2 | 195,2 | 193,2 | 195,2 | 0 | 0 | josta: -”toimintamäärärahat” | 154,4 | 156,4 | 155,1 | 157,1 | 0,7 | 0,7 | - ”varaukset” | 38,8 | 38,8 | 38,1 | 38,1 | -0,7 | -0,7 | 2.2. Maatalousmenot (markkinoihin liittyvät menot ja suorat tuet) 2.2.1. Kokonaistilanne Oikaisukirjelmän nro 2/2008 tarkoituksena on varmistaa, että maatalousbudjetti perustuu uusimpaan taloudelliseen tietoon ja lainsäädäntökehykseen. Komissiolla on syyskuuhun mennessä käytettävissään ensimmäiset vuoden 2007 tuotantoa (satoa) koskevat tiedot, joita tarvitaan luotettavan arvion tekemiseen vuoden 2008 määrärahatarpeista. Komissio on aiempien vuosien tapaan tarkistanut budjettikohdittain kaikki maatalousmenoarvionsa. Markkinatilanteen lisäksi oikaisukirjelmässä otetaan huomioon ATE:n laatimisen jälkeen tehdyt maataloutta koskevat mahdolliset lainsäädännölliset päätökset ja ehdotukset. Maatalousmenoja (Euroopan maatalouden tukirahasto)[5] varten varatut kokonaismäärärahat ovat 41 166,5 miljoonaa euroa eli vuoden 2008 ATE:ssä arvioitua määrää pienemmät (-1 332,5 milj. euroa). Tämä säästö johtuu interventioiden tarpeen vähentymisestä maatalousmarkkinoilla (luku 05 02 –659 milj. euroa) kyseisiin markkinoihin liittyvien ennusteiden parannuttua, 362 miljoonan euron siirrosta suorista tuista maaseudun kehittämiselle Yhdistyneen kuningaskunnan pyytämän vapaaehtoisen mukauttamisen vuoksi, maidon lisämaksusta kertyvän käyttötarkoitukseensa sidotun tulon tarkistamisesta ylöspäin (+64 milj. euroa) ja vuodelta 2007 siirretystä ylimääräisestä tulosta (+248 milj. euroa). 2.2.2. Euron ja dollarin vaihtokurssiYhteisen maatalouspolitiikan rahoituksesta annetun neuvoston asetuksen (EY) N:o 1290/2005 21 artiklan mukaisesti oikaisukirjelmässä käytetään euron ja dollarin keskimääräistä valuuttakurssia viimeksi päättyneen neljännesvuoden ajalta. Tässä oikaisukirjelmässä kyseinen ajanjakso on 1.7.–30.9.2007. Keskimääräinen valuuttakurssi on EUR 1 = USD 1,37 eli hieman korkeampi kuin alustavan talousarvioesityksen laadinnassa käytetty kurssi (EUR 1 = USD 1,31). Valuuttakurssin muutoksen johdosta määrärahatarpeet kasvavat noin 17 miljoonaa euroa (viljan markkinatoimenpiteiden osuus summasta on 6 miljoonaa euroa ja sokeritukien osuus 11 miljoonaa euroa). 2.2.3. Yksityiskohtaiset huomiot 05 02 – Maatalousmarkkinoiden interventiot (määrärahat –971 miljoonaa euroa) Määrärahat alustavassa talousarvioesityksessä: 5 003 miljoonaa euroa Määrärahat oikaisukirjelmän jälkeen: 4 032 miljoonaa euroa Useimpien maatalousmarkkinoiden suotuisat kasvunäkymät selittävät määrärahojen vähennykset (–971 milj. euroa), jotka koskevat erityisesti vilja-alaa (–288 milj. euroa), tukia tuotteille, jotka eivät sisälly liitteeseen I (–48 milj. euroa), ja maitoalaa (–239 milj. euroa). On myös syytä huomata hedelmä- ja vihannesalan määrärahojen vähennys (–597 milj. euroa), joka johtuu tuottajaorganisaatioiden toimintarahastoille maksettavien suoritusten ja tomaattijalosteiden tuotantotuen tarpeiden vähenemisestä (–161 milj. euroa), ja tämän lisäksi tehty 467 miljoonan euron vähennys, joka johtuu käyttötarkoitukseensa sidotun vastaavan suuruisen määrärahan siirtämisestä kyseiselle momentille. Sitä vastoin määrärahatarpeet kasvavat useilla aloilla . Sokerialan määrärahat kasvavat 441 miljoonasta eurosta 576 miljoonaan euroon (+135 milj. euroa). Erityisesti vientitukien määrärahatarve on suurempi kuin vuoden 2008 ATE:ssä oletettiin, koska maailmanmarkkinahintojen ennusteita on tarkistettu alaspäin ja euron ja dollarin vaihtokurssi on muuttunut. Viinialan määrärahatarpeet ovat 35 miljoonaa euroa suuremmat pääosin siksi, että alun perin vuodelle 2007 odotetut menot siirtyivät vuoden 2008 talousarvioon jäsenvaltioiden muuttuneiden maksuaikataulujen vuoksi. Tämä koski erityisesti tislaukseen liittyviä ja lopulliseen viljelyaloista luopumiseen tähtääviä toimenpiteitä. Lisäksi elintarvikeapuohjelmien (+6 milj. euroa), menekinedistämistoimien (+7 milj. euroa), POSEI-ohjelman (+7 milj. euroa), naudanliha-alan (+4 milj. euroa) sekä siipikarja- ja muna-alan (+9 milj. euroa) määrärahoja tarkistettiin ylöspäin. Seuraavissa selvityksissä perustellaan pääpiirteittäin ATE:n ja oikaisukirjelmän väliset erot joillakin aloilla. 05 02 01 – Vilja (määrärahat – 288 miljoonaa euroa) Määrärahat alustavassa talousarvioesityksessä: 279 miljoonaa euroa Määrärahat oikaisukirjelmän jälkeen: –9 miljoonaa euroa Vilja-alan määrärahojen huomattava väheneminen johtuu siitä, että markkinoiden ennennäkemätön kehitys, joka käynnistyi vuonna 2007, on vahvistunut markkinointivuoden 2007/2008 alettua. Merkittävin vähennys koskee viljan interventiovarastointia (–213 milj. euroa). Markkinointivuonna 2007/2008 maailmanlaajuisen kokonaiskulutuksen odotetaan ylittävän tuotannon ja johtavan maailman varastojen vähenemiseen ja viljan ennätyshintoihin. Erityisten sääolosuhteiden vuoksi ja vastoin aiempia odotuksia EU:n viljasatoa on kaudella 2007/2008 tarkistettu alaspäin 25 miljoonalla tonnilla. Viljan interventiovarastointia ei ole arvioitu tehtävän, ja jäljellä olevat vehnän ja maissin interventiovarastot on määrä myydä sisämarkkinoilla korkeaan hintaan. Alkuvarasto on lisäksi pienempi markkinointivuoden 2007/2008 alussa, joten näiden tekijöiden yhteisvaikutuksesta interventiovarastot vähenevät nollaan. Kun myynnit interventiovarastoista toteutetaan huomattavasti yli ostohintojen, viljan interventiovarastoista saadaan jopa 88 miljoonan euron voitto. Myös viljan vientitukien määrärahat vähenevät (–45 milj. euroa) tämän erityisen markkinatilanteen johdosta. Markkinointivuoden 2007/2008 aikana ei todennäköisesti makseta tukia perusviljoille, ja ainoastaan rajoitettuja vientitukia ennakoidaan maksettavan jalostetuille tuotteille (10 milj. euroa) ja perunatärkkelykselle (7 milj. euroa). Kuten edellä mainittiin, euron vahvistuminen johtaa 6 miljoonan euron määrärahatarpeeseen vilja-alalla. Seuraavassa taulukossa esitetään interventiovarastoissa olevan viljan nykytilanne ATE:hen verrattuna. ATE (milj. t) | Oik. (milj. t) | Alkuvarasto Ostot Myynti Loppuvarasto Varastojen keskiarvo | 4,3 3,5 2,4 5,4 5,9 | 1,3 0 1,3 0 0,2 | Vuoden 2007 talousarvion toteutumista koskevien tuoreimpien tietojen mukaan tärkkelyksen tuotantotukiin odotetaan 30 miljoonan euron vähennystä vuoden 2008 ATE:hen verrattuna. 05 02 05 – Sokeri (määrärahat +135 miljoonaa euroa) Määrärahat alustavassa talousarvioesityksessä: 441 miljoonaa euroa Määrärahat oikaisukirjelmän jälkeen: 576 miljoonaa euroa Sokerialan määrärahat lisääntyvät ATE:ssä ilmoitetusta 441 miljoonasta eurosta oikaisukirjelmän 576 miljoonaan euroon. Tämä nettolisäys johtuu markkinaolosuhteista ja sokerialan vahvistetusta epätasapainosta. Vientitukien lisäys (+279 milj. euroa) johtuu sokerin maailmanmarkkinahintojen laskusta ja korkeammasta euron ja dollarin vaihtokurssista. Lisäksi viivästykset markkinointivuoden 2006/2007 tukien maksuissa merkitsevät, että ATE:hen verrattuna suurempi osa kyseisen markkinointivuoden tuista katetaan vuoden 2008 talousarviosta. Sokerin varastointi (–144 miljoonaa euroa). ATE:n perusteena olevassa arviossa varastojen ennakoitiin pysyvän ennallaan tapahtuvan, ja valkoisen sokerin määrän ennakoitiin olevan 1. lokakuuta 2007 nolla tonnia. Tuoreet tilastot osoittavat, että varastoissa on kauden alussa 638 100 tonnia, ja ennusteen mukaan suurin osa tästä sokerista myydään markkinointivuoden aikana. Tästä myynnistä kertyy tuloa, mikä selittää ehdotetun negatiivisen määrärahan. 05 02 08 – Hedelmät ja vihannekset (määrärahat – 597 miljoonaa euroa) Määrärahat alustavassa talousarvioesityksessä: 1 325 miljoonaa euroa Määrärahat oikaisukirjelmän jälkeen: 728 miljoonaa euroa Ennakoitu hedelmä- ja vihannesalan määrärahatarve vähenee 130 miljoonalla eurolla ATE:hen verrattuna. Lisäksi hedelmä- ja vihannesalalle osoitetaan 467 miljoonaa euroa käyttötarkoitukseensa sidottuja tuloja, joten vähennyksen kokonaismäärä oikaisukirjelmässä nro 2/2008 on 597 miljoonaa euroa. Määrärahatarpeen väheneminen johtuu pääasiassa budjettikohtaan 05 02 08 03 – Tuottajaorganisaatioiden toimintarahastot liittyvästä säästöstä; jäsenvaltioilta saatujen tuoreimpien tietojen perusteella määrärahatarve on tältä osin vähentynyt 123 miljoonalla eurolla. Budjettikohtaan 05 02 08 06 – Tomaattijalosteiden tuotantotuki kuuluvia määrärahoja on myös supistettu, koska jalostettavat määrät ovat vähentyneet ennustetuista (ATE:n 10,3 miljoonasta tonnista oikaisukirjelmän 9 miljoonaan tonniin). Nämä säästöt kompensoituvat kuitenkin osittain määrärahanlisäyksillä, jotka johtuvat etenkin ATE:ssä ennakoimattomista budjettikohtiin 05 02 08 01 – Hedelmien ja vihannesten vientituki ja 05 02 08 02 – Hyvitykset markkinoilta poistamistoimenpiteistä ja ostokuluista liittyvistä maksuviivästyksistä. 05 02 09 – Viinialan tuotteet (määrärahat +35 miljoonaa euroa) Määrärahat alustavassa talousarvioesityksessä: 1 377 miljoonaa euroa Määrärahat oikaisukirjelmän jälkeen: 1 412 miljoonaa euroa Päivitetty määräraha-arvio on korkeampi kuin vuoden 2008 ATE:ssä viinin tislauksen (+14 milj. euroa) ja lopulliseen viljelyaloista luopumiseen tähtäävien toimenpiteiden osalta (+30 milj. euroa). Tislaukseen kohdistettavien määrärahojen lisäys johtuu pääosin viinin vapaaehtoisesta tislauksesta juotavaksi alkoholiksi, johon osa jäsenvaltioista pyysi lisäaikaa rajoitetun tislauskapasiteetin vuoksi. Tästä on seurauksena se, että osa alun perin vuoden 2007 talousarvioon ennakoiduista menoista rahoitetaan vuoden 2008 talousarviosta. Jäsenvaltioiden toimittamien lopullista viljelyaloista luopumista koskevien päivitettyjen lukujen perusteella vaikuttaa siltä, että vuonna 2008 maksettava prosentuaalinen määrä on ATE:n alkuperäistä arviota suurempi. Toisaalta vientituista ja alkoholin varastointiin liittyvistä toimenpiteistä johtuvien kustannusten odotetaan olevan alkuperäistä arviota pienemmät (vientituet: –8 milj. euroa; alkoholin varastointi: –1 milj. euroa. 05 02 11 04 — POSEI (lukuun ottamatta suoria tukia ja kalatalouden budjettikohtaa 11 02 03) (määrärahat +7 miljoonaa euroa) Määrärahat alustavassa talousarvioesityksessä: 213 miljoonaa euroa Määrärahat oikaisukirjelmän jälkeen: 220 miljoonaa euroa Budjettikohtaan tehtävä lisäys (+7 milj. euroa) johtuu Kanariansaarten erityiseen hankintajärjestelmään kohdistettavien määrärahojen tarkistamisesta ylöspäin vuoden 2007 talousarvion toteutumista koskevien tuoreimpien tietojen perusteella. Tätä budjettikohtaa on tarkasteltava yhdessä budjettikohdan 05 03 02 50 kanssa, sillä markkinoihin liittyvien menojen ja suorien tukien välisen eron hienosäätö johti 4 miljoonan euron siirtämiseen suorista tuista (05 03 02 50) markkinoihin liittyviin menoihin (budjettikohta 05 02 11 04). 05 02 12 – Maito ja maitotuotteet (määrärahat –239 miljoonaa euroa) Määrärahat alustavassa talousarvioesityksessä: 406 miljoonaa euroa Määrärahat oikaisukirjelmän jälkeen: 167 miljoonaa euroa Maitoalan päivitetyt markkinaennusteet antavat vahvistusta vuoden 2008 ATE:tä varten tehdylle analyysille, jonka mukaan maitotuotteiden markkinanäkymät ovat hyvät. Erityisesti on huomattava, että lähes kaikista maitotuotteista saatavat korkeat hinnat niin sisämarkkinoilla kuin maailmanmarkkinoillakin ovat mahdollistaneet vientitukien laskemisen nollaan (–249 milj. euroa). Toisaalta arvioidaan, että voirasva-aineiden interventiovarastointia koskevien toimenpiteiden menot ovat jonkin verran alkuperäistä suuremmat (+7 milj. euroa), mikä pätee myös koululaisten maitoon liittyviin toimenpiteisiin (+3 milj. euroa). Koululaisten maidon osalta neuvosto päätti yhdenmukaistaa tukitason ja laajentaa tuen piiriin kuuluvien tuotteiden valikoimaa. 05 02 13 – Naudanliha (määrärahat +4 miljoonaa euroa) Määrärahat alustavassa talousarvioesityksessä: 57 miljoonaa euroa Määrärahat oikaisukirjelmän jälkeen: 61 miljoonaa euroa EU:n naudanliha-alan markkinoille on edelleen ominaista suuri kysyntä ja hyvät hinnat, mikä vähentää vientitukien määrärahoja entisestään (–7 milj. euroa). Toisaalta poikkeukselliset markkinatukitoimenpiteet (BSE-tautiin liittyvät toimenpiteet, jotka koskevat yli kolmenkymmenen kuukauden ikäisiä eläimiä sekä vanhan karjan hävittämistä) kattavan budjettikohdan menot ovat lisääntyneet (+11 milj. euroa) vuoden 2008 ATE:hen verrattuna tuoreimpien päivitettyjen lukujen pohjalta. 05 02 15 – Sianliha, munat ja siipikarjanliha, mehiläishoito ja muut eläintuotteet (määrärahat +9 miljoonaa euroa) Määrärahat alustavassa talousarvioesityksessä: 140 miljoonaa euroa Määrärahat oikaisukirjelmän jälkeen: 149 miljoonaa euroa Vientitukitasoa koskevien viimeisimpien tietojen johdosta oikaisukirjelmässä ehdotetaan munien (+1 milj. euroa) ja siipikarjan (+8 milj. euroa) vientitukia koskevien menojen lisäystä vuoden 2008 ATE:hen verrattuna. 05 03 – Suorat tuet (määrärahat –381 miljoonaa. euroa) Määrärahat alustavassa talousarvioesityksessä: 37 213 miljoonaa euroa Määrärahat oikaisukirjelmän jälkeen: 36 832 miljoonaa euroa Tämän luvun määrärahoja supistetaan 381 miljoonalla eurolla. Arvioitu määrärahantarve on silti edelleen jotakuinkin samalla tasolla kuin ATE:ssä. Vähennys johtuu pääosin vapaaehtoisesta mukauttamisesta, jonka avulla 362 miljoonaa euroa on siirretty maaseudun kehittämiselle, ja tämä vuorostaan lisää budjettikohdan 05 04 05 01 maksusitoumusmäärärahoja vastaavalla määrällä. 05 03 01 – Tuotannosta irrotetut suorat tuet (määrärahat –376 miljoonaa euroa) Määrärahat alustavassa talousarvioesityksessä: 30 870 miljoonaa euroa Määrärahat oikaisukirjelmän jälkeen: 30 494 miljoonaa euroa Vuoden 2008 ATE:hen sisältyvä oletus, jonka mukaan jäsenvaltiot käyttävät enintään 99 prosenttia tilatukijärjestelmää koskevista määrärahoista, on edelleen voimassa. Näin ollen on tehty siirto ainoastaan budjettikohtaan 05 03 02 51 (katso POSEI:ta koskeva selvitysosa), ja (mukautuksen jälkeen) 358,6 miljoonaa euroa on vähennetty Yhdistyneen kuningaskunnan soveltaman vapaaehtoisen mukauttamisen vuoksi. Yhtenäisen pinta-alatuen järjestelmän vuotuisia kokonaismäärärahoja on supistettu[6] (–7 milj. euroa) määrillä, jotka vastaavat (asetuksen (EY) N:o 1782 143 b a artiklassa tarkoitettua) sokeritukea Romanialle ja Tšekin tasavallalle. Nämä määrät siirrettiin budjettikohtaan 05 03 01 03. Tämän johdosta tarkistettu määrärahatarve on 31 964 miljoonaa euroa, ja jos lasketaan myös tähän budjettikohtaan liittyvien käyttötarkoitukseensa sidottujen tulojen odotettu osuus (1 470 milj. euroa), tämän momentin mukaiset määrärahat ovat 30 494 miljoonaa euroa. 05 03 02 – Muut suorat tuet (määrärahat –5 miljoonaa euroa) Määrärahat alustavassa talousarvioesityksessä: 5 780 miljoonaa euroa Määrärahat oikaisukirjelmän jälkeen: 5 775 miljoonaa euroa Määrärahat ovat hieman vähentyneet (–5 milj. euroa), mikä johtuu vähäisistä lisäyksistä ja säästöistä. Säästöjä ennakoidaan budjettikohdalle 05 03 02 40 – Puuvillan pinta-alatuki (–6 milj. euroa) ja 05 03 02 25 – Valkuaiskasvipalkkio (–5 milj. euroa). POSEI – Yhteisön tukiohjelmat – budjettikohta 05 03 02 50 – Ks. budjettikohdan 05 02 11 04 selvitysosa. Alamomentin 05 03 02 51 – POSEI – Muut suorat tuet ja aikaisemmat järjestelyt määrärahoja lisätään 19 miljoonalla eurolla, koska Portugali on päättänyt sulkea Azoreilla maksettavat maidontuotantotuet tilatukijärjestelmän ulkopuolelle. Kyseessä ei siten ole todellinen lisäys, vaan siirto tilatukijärjestelmää koskevasta budjettikohdasta muita POSEI:n alaan kuuluvia suoria tukia koskevaan alamomenttiin (05 03 02 51). 05 04 05 – Maaseudun kehittäminen (määrärahat +362 miljoonaa euroa) Määrärahat alustavassa talousarvioesityksessä: 12 565 miljoonaa euroa Määrärahat oikaisukirjelmän jälkeen: 12 927 miljoonaa euroa Maksusitoumusmäärärahojen lisäys (+362 milj. euroa) johtuu Yhdistyneen kuningaskunnan suorittamasta vapaaehtoisesta mukauttamisesta, jota se on pyytänyt neuvoston asetuksen (EY) N:o 378/2007 mukaisesti. 2.3. Kansainväliset kalastussopimukset Komissio esittää, että vuoden 2008 alustavaa talousarvioesitystä muutetaan seuraavasti: Momentti 11 03 01 – Kansainväliset kalastussopimukset: 155,1 miljoonaa euroa maksusitoumusmäärärahoina ja 157,1 miljoonaa euroa maksumäärärahoina viimeistään 1. tammikuuta 2008 voimaan tuleva sopimuksia varten (+0,7 milj. euroa verrattuna 154,4 milj. euron maksusitoumusmäärärahoihin ja 156,4 milj. euron maksumäärärahoihin vuoden 2008 ATE:ssä). Budjettikohta 40 02 41 02 – Jaksotetut määrärahat (pakolliset menot) luvussa 40 02 – Varaukset rahoitustukea varten: 38,1 miljoonaa euroa maksusitoumus- ja maksumäärärahoina kansainvälisiä kalastussopimuksia varten (–0,7 milj. euroa verrattuna 38,8 miljoonaan euroon vuoden 2008 ATE:ssä). Toimen nettomääräinen kokonaisvaikutus on nolla. Muutos liittyy lisäsaaliista maksettaviin korvausmaksuihin, joita on tarkistettu ylöspäin Grönlannin kanssa tehdyssä sopimuksessa (+1,5 milj. euroa) ja alaspäin Guinean tasavallan kanssa tehdyssä sopimuksessa (–0,8 milj. euroa). 2.4. Muutokset nimikkeistöön ja selvitysosiin Toteutuneet menot | Budjettikohta | Toimi | Määrärahat Oik. 2/2008 | Sitoumukset | Maksut | 05 02 16 Sokerin rakenneuudistusrahasto | Jaetaan kahdeksi alamomentiksi: | 05 02 16 01 Sokerialan rakenneuudistusrahasto | p.m. | p.m. | 05 02 16 02 Sokerialan rakenneuudistusrahaston tilien tarkastaminen ja hyväksyminen | p.m. | p.m. | Tulot | 6 8 0 3 Väliaikaisen rakenneuudistusrahaston tilien tarkastaminen ja hyväksyminen – Käyttötarkoitukseensa sidotut tulot | Uusi budjettikohta | p.m. | Nimikkeistöön tehtävien muutosten lisäksi lisätään ja/tai päivitetään seuraavat selvitysosat: Luku 05 02 – Maatalousmarkkinoiden interventiot (käyttötarkoitukseensa sidotut tulot) Luku 05 03 – Suorat tuet (käyttötarkoitukseensa sidotut tulot) Alamomentti 05 02 16 01 – Sokerialan rakenneuudistusrahasto (uusi alamomentti) Alamomentti 05 02 16 02 – Sokerialan rakenneuudistusrahaston tilien tarkastaminen ja hyväksyminen (uusi alamomentti) Alamomentti 05 03 02 51 – POSEI – Muut suorat tuet ja aikaisemmat järjestelyt Alamomentti 05 04 05 01 – Maaseudun kehittämisohjelmat Momentti 11 03 01 – Kansainväliset kalastussopimukset (ainoastaan taulukko) Budjettikohta 6 7 0 1 – Maataloustukirahaston tilien tarkastaminen ja hyväksyminen – Käyttötarkoitukseensa sidotut tulot (käyttötarkoitukseensa sidotut tulot) Budjettikohta 6 7 0 2 – Maataloustukirahastoon liittyvät sääntöjenvastaisuudet – Käyttötarkoitukseensa sidotut tulot (käyttötarkoitukseensa sidotut tulot) Budjettikohta 6 7 0 3 – Lisämaksut maidontuottajilta – Käyttötarkoitukseensa sidotut tulot (käyttötarkoitukseensa sidotut tulot) Budjettikohta 6 8 0 1 – Väliaikaiset rakenneuudistusmaksut – Käyttötarkoitukseensa sidotut tulot (käyttötarkoitukseensa sidotut tulot) Budjettikohta 6 8 0 2 – Väliaikaiseen rakenneuudistusrahastoon liittyvät sääntöjenvastaisuudet – Käyttötarkoitukseensa sidotut tulot (käyttötarkoitukseensa sidotut tulot) Budjettikohta 6 8 0 3 – Väliaikaisen rakenneuudistusrahaston tilien tarkastaminen ja hyväksyminen – Käyttötarkoitukseensa sidotut tulot (uusi budjettikohta). TIIVISTELMÄTAULUKKO RAHOITUSKEHYKSEN OTSAKKEITTAIN Rahoituskehyksen otsake/alaotsake | Vuoden 2008 rahoituskehys | ATE 2008 + oikaisukirjelmä 1/2008 | Oikaisukirjelmä 2/2008 | ATE 2008 + oikaisukirjelmä 1+2/2008 | |MSM |MM |MSM |MM |MSM |MM |MSM |MM | | 1. KESTÄVÄ KASVU [7] | | | | | | | | | | 1a. Kasvua ja työllisyyttä edistävä kilpailukyky |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1b. Kasvua ja työllisyyttä edistävä koheesio |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | Yhteensä | 56 736 000 000 | |57 148 370 445 | 50 161 394 107 | | |57 148 370 445 | 50 161 394 107 | | Liikkumavara | | |87 629 555 | | | |87 629 555 | | | 2. LUONNONVAROJEN SUOJELU JA HALLINTA | | | | | | | | | | josta markkinoihin liittyvät menot ja suorat tuet |46 217 000 000 | |42 498 990 000 |42 447 050 500 |-1 332 500 000 |-1 331 450 000 |41 166 490 000 |41 115 600 500 | | Yhteensä | 58 800 000 000 | |56 275 831 496 | 54 770 478 053 | -970 350 000 | -1 331 300 000 | 55 305 481 496 | 53 439 178 053 | | Liikkumavara | | |2 524 168 504 | | | |3 494 518 504 | | | 3. KANSALAISUUS, VAPAUS, TURVALLISUUS JA OIKEUS | | | | | | | | | | 3a. Vapaus, turvallisuus ja oikeus |747 000 000 | |691 034 000 |496 446 000 | | |691 034 000 |496 446 000 | |3b. Kansalaisuus |615 000 000 | |598 493 000 |694 383 006 | | |598 493 000 |694 383 006 | | Yhteensä | 1 362 000 000 | |1 289 527 000 | 1 190 829 006 | | |1 289 527 000 | 1 190 829 006 | | Liikkumavara | | |72 473 000 | | | |72 473 000 | | | 4. EU MAAILMANLAAJUISENA TOIMIJANA[8] | 7 002 000 000 | | 7 173 414 000 | 8 061 743 400 | | |7 173 414 000 | 8 061 743 400 | | Liikkumavara | | | 67 804 000 | | | | 67 804 000 | | | 5. HALLINTO[9] | 7 380 000 000 | |7 286 417 754 | 7 286 977 754 | | |7 286 417 754 | 7 286 977 754 | | Liikkumavara | | | 170 582 246 | | | | 170 582 246 | | | 6. KORVAUKSET | 207 000 000 | |206 636 292 | 206 636 292 | | |206 636 292 | 206 636 292 | | Liikkumavara | | |363 708 | | | |363 708 | | | YHTEENSÄ | 131 487 000 000 | 129 481 000 000 | 129 380 196 987 | 121 678 058 612 |-970 350 000 |-1 331 300 000 | 128 409 846 987 | 120 346 758 612 | | Liikkumavara | | |2 923 021 013 | 8 119 159 388 | | |3 893 371 013 | 9 450 459 388 | | [1] EYVL L 248, 16.9.2002, s. 1. [2] EUVL L 390, 30.12.2006, s. 1. [3] EUVL C 139, 14.6.2006, s. 1. [4] Euroopan maatalouden tukirahaston menot, joihin luetaan mukaan 30 milj. euroa osastoon 11 (kalatalous ja meriasiat) ja 274 milj. euroa osastoon 17 (Terveys- ja kuluttaja-asiat) merkittyjä menoja. [5] Euroopan maatalouden tukirahaston menot. [6] 22 päivänä toukokuuta 2007 annetun komission asetuksen (EY) N:o 552/2007 liitteet IV ja V. [7] Otsakkeen 1 (alaotsakkeen 1 a) liikkumavara ei sisällä Euroopan globalisaatiorahaston määrärahoja (500 miljoonaa euroa). [8] Otsakkeessa 4 vuodeksi 2008 oleva liikkumavara ei sisällä hätäapuvaraukseen liittyviä määrärahoja (239,2 miljoonaa euroa). [9] Otsakkeen 5 enimmäismäärään nähden jäävää liikkumavaraa laskettaessa on otettu huomioon vuosien 2007–2013 rahoituskehykseen sisältyvä alaviite 1, joka koskee henkilöstön eläkejärjestelmään suorittamia maksuja (77 miljoonaa euroa).